《喜诸子所和诗盟歌俱有可采再用韵见意》
宋代·钱时

蛮触封疆日勍敌，金丹不疗膏肓疾。
抖擞风埃发诗骨，参差头角崭然出。
老夫所志在大雅，诸子政须勤帝籍。
三叹变风我心恻，箾韶忍受淫哇屈。
岂不见渭川千亩拂云长，前日手栽数寸碧。
苟得其养终巨世，勿玩流光生厌射。
世间浅者无远识，如兽系足鸟摧翼。
伯乐眼空冀北群，汤鼎坐吊淮南虱。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。